Hovudutskrift

for

**Aure kyrkjelege fellesråd**

**Tid: 12.12.2019 kl. 17.00**

**Stad: Aure**

**Frammøtte:**

Kjell Pettersen Medlem

Linda P. Målen Medlem

Gunnar Birger Giullstein Medlem

Per Eilert Orten Sokneprest

Ivar Husby Varamedlem.

Ann-Mari Ulfsens Varamedlem

**Forfall:**

Anne Vik Medlem

Åsmund Almli Medlem

Arve Goa Medlem

Lillian Wessel Kommunal repr.

**Saker behandla på møtet:**

**Sakliste:**

AKF 28/2019 Godkjenning av innkalling og sakliste

AKF 29/2019 Orientering om fellesrådet sine oppgåver

AKF 30/2019 Konstituering av fellesrådet

AKF 31/2019 Godtgjøres til folkevalte

AKF 32/2019 Uttale budsjett 2020, økonomiplan 2020-2023

AKF 33/2019 Møteplan 2020

**AKF 28/2019 Godkjenning av innkalling og sakliste**

**VEDTAK**Fellesrådet godkjenner innkalling og sakliste, og ber om at møta også blir varsla på SMS

AKF 29/2019 Orientering om fellesrådet sine oppgåver

UTGREIING

Kyrkjeleg fellesråd - ansvar og oppgåver

**I alle kommunar med meir enn eitt sokn, er det lovfest at det skal være to organ som representerer soknet: soknerådet og eit kyrkjeleg fellesråd. I omlag 2/3 av kommunane i Noreg er det slik. I den siste tredjedelen, er det berre eitt organ, soknerådet, som representerer soknet.**

Strategisk samhandlingsorgan

I kyrkjeleg fellesråd sit det representantar for sokneråda, her i Aure er det to frå kvart sokneråd., vidare er det ein prest og ein representant oppnemnd av kommunen.
Kyrkjelova slår fast at det er visse oppgåver sokna skal samarbeide om gjennom dette felles organet.
Kyrkjeleg fellesråd har sin egen ”hovudparagraf” i kyrkjelova (kl §14), som seier kva som er formålet med rådet, og kva oppgåver det har.

Kyrkjeleg fellesråd sine ansvarsområde

1. administrative og økonomiske oppgåver på vegne av sokna
2. mål og planar for den kyrkjelege verksemda i kommunen
3. samarbeid mellom kyrkjelydane
4. sokna sine interesser i høve kommunen

Slik vert fellesrådet eit strategisk samhandlingsorgan, både for kyrkjelydane seg imellom, og for kontakten mellom den lokale kyrkja og kommunen.

Dei viktigaste oppgåvene

1. bygging, drift og vedlikehald av kyrkjer, kyrkjegardar og kyrkjeinventar.
2. å framskaffe og drive kyrkjekontor (også prestekontor)
3. å framskaffe lokale, utstyr og materiell til konfirmasjonsundervisninga - også tilrettelegging for konfirmantar med særlege behov
4. å ha arbeidsgjevaransvar for dei som er løna over fellesrådet sitt budsjett (opprette/nedleggje stillingar, tilsette/seie opp arbeidstakarar, leie og ha ansvar arbeidsmiljø

 å forvalte felles økonomi (midlar/tilskot frå kommunen, midlar/tilskot frå staten til

 m.a. undervisning, diakoni og kyrkjemusikk, midlar som kyrkjelydane stiller til

 rådvelde eller overlet til fellesrådet, gåver/arv mm til kyrkjebygg, stillingar)

1. å syte for administrativ hjelp til prosten når staten stiller midlar til disposisjon

 Alt dette er svært viktige område for den einskilde kyrkjelyd. Fellesrådet syter for gode rammevilkår slik at kyrkjelydane kan ivareta sitt ansvar på ein tilfredstillande måte. Det er difor viktig at det vert etter kvart gode rutinar for dialog med soknerådet i desse sakene.

Kyrkjeleg fellesråd og kommunen

Ei hovudoppgåve for kyrkjeleg fellesråd er å utvikle gode relasjonar og gode rutinar i høve kommunen, som er pålagt det finansielle ansvaret for lokalkyrkja.
Kommunens økonomiske ansvar er nedfelt i § 15 i kyrkjelova. Paragrafen seier kva område kommunen er plikta å løyve til, men det står lite, eller ingen ting, om nivået på løyvingane. Budsjettarbeidet, med planar for kyrkjeleg verksemd, for å synleggjere det kyrkja treng av ressursar, er truleg den viktigaste fellesrådsoppgåva opp mot kommunen.

Økonomi

Hovudsak for kyrkjeleg fellesråd er å utvikle og utvide dei økonomiske rammene, og samordne den lokale kyrkja sit tilhøve til kommunen.
Samstundes er det fellesrådet si oppgåve å forvalte dei samla ressursane på ein forsvarleg og rettferdig måte i høve sokna. Det gjeld og den ressursen dei tilsette representera.

Hovudinntektskjeldene

1. Midlar frå kommunen.
2. Midlar frå staten.
3. Midlar som sokneråda overlet til fellesrådet å forvalte.
4. Inntekter og formue knytt til avgifer og fonds.

Arbeidsgivaransvar

Det å forvalte arbeidsgivaransvaret, er omfattande og komplisert. Fellesrådet kan delegere arbeidsgivarfunksjonar til sokna, men ansvaret ligg, til sjuande og sist, på fellesrådet.
Det er fellesrådet som er ansvarleg for å utvikle ein god arbeidsgivar- og personalpolitikk, som kan gi stolte og engasjerte medarbeidarar.

Kyrkjebygga

Alle kyrkjebygga, med nokre få unntak, er eigde av soknet (kl § 17), og kyrkjeleg fellesråd har ansvar for forvaltning, drift, vedlikehald og utvikling av kyrkjene.

Gravplassane

”Lov om gravplassar, kremasjon og gravferd” (gravferdslova(gfl)) legg rammene for kyrkjeleg fellesråd sitt ansvar her. Eit hovudpoeng i gravferdslova er (gfl § 2) er at kyrkjeleg fellesråd forvaltar dette på vegne av alle innbyggjarane i kommunen - ikkje berre for medlemene av Den norske kyrkje.
Gravplassane er soknet sin eigedom om ikkje anna følgjer av særskilt rettsgrunnlag.
Kyrkjeleg fellesråd har ansvar for at gravplassar og andre bygningar knytt til kyrkja og gravplassen, vert haldne i orden i samsvar med gjeldande regelverk.

Kyrkjeverje / Dagleg leiar

Det skal være ei Kyrkjeverje/ dagleg leiar for den verksemda som fellesrådet har ansvar for.
Lova seier ingenting om storleiken på stillinga, men skal i vareta det administrative ansvaret for fellesrådet. Dette gjelder økonomiforvaltning, drift og vedlikehald av bygg og anlegg. Vidare er kyrkjeverja den administrative leiaren for alle tilsette utanom soknepresten. Utgifter til stilling som kyrjeverje/dagleg leiar inngår i kommunens økonomiske forpliktingar jf. §15 i kyrkjelova.

**INNSTILLING**Fellesrådet tek orientering om fellesrådet sine oppgåver til etterretning

 **MØTEHANDTERING**

Kyrkjeverja gjekk gjennom fellesrådet sitt ansvarsområde. Fellesrådet ber om at det på neste møte blir orientert om saker som har vore handsama i fellesrådet dei siste åra.

**VEDTAK** Fellesrådet vedtok innstilling einstemmig.

**AKF 30/2019 Konstituering av fellesrådetUTGREIING**Fellesrådet består av 2 medlemar frå kvart sokneråd, valt av sokneråda, vidare 1 kommunal representant valt av kommunestyret og soknepresten. Kyrkjeverja er administrativ leiar og sekretær for fellesrådet.

Medlemar:

Kjell Pettersen Aure sokneråd

Anne Vik| Aure sokneråd

Arve Goa Stemshaug sokneråd

Åsmund Amli Stemshaug sokneråd

Gunnar Birger Guldstein Tustna menighetsråd

Linda P. Målen Tustna menighetsråd

Varamedlemar:

Ivar Husby Aure sokneråd

Ragnhild Finset Aure sokneråd

Ann Mari Ulfsnes Stemshaug sokneråd

Kåre Johansson Stemshaug sokneråd

Oddny Grete Langholm Tustna menighetsråd

 Tustna menighetsråd

Val av leiar og nestleiar i fellesrådet skal veljast kvart år.

Det nye fellesrådet fungera frå 1. desember valåret. I § 1 Konstituering, under reglar om formene for sokneråd og kyrkjelege fellesråd sin verksemd ( s. 20 i handboka), står det at fellesrådet skal konstituere seg før utgangen av november i valåret. Seinare bør val av leiar og nestleiar ordinært skje i god tid før 1. januar. Dersom dette ikkje blir gjort, fungera leiaren til neste leiar er valt.

Leiaren sine oppgåver:

\* Være med å setje opp sakliste, og være delaktig i sakshandsaminga til

 fellesrådsmøta gjennom AU.

\* Ha jamn kontakt med kyrkjeverja

\* Være møteleiar på møta.

\* Bindeleddet mellom fellesrådet sine medlemmar og administrasjonen.

\* Rådet står for øvrig fritt til å bestemme kva oppgåver leiaren skal ha.

\* Trer leiaren ifrå i løpet av perioden, er det nestleiaren som tek over ansvaret

**UNDERUTVAL TIL FELLSRÅDET:**

Vidare i konstitueringa skal det veljast medlemmar til adm.utval, forhandlingsutval og arbeidsutval.

Administrasjonsutval:

Etter kyrkjelova § 35 skal det etablerast eit administrasjonsutval (AU) Hovudansvaret til dette utvalet er å handsame saker som gjelder forholdet mellom arbeidsgjevaren og dei tilsette.

Utvalet skal minst bestå av tre personar frå arbeidsgjevarsida, samt to personar frå arbeidstakarsida. Arbeidsgjevaren skal ha fleirtal i utvalet. Kyrkjeverja er også her sekretær.

Forhandlingsutval:

Dette utvalet skal ivareta forhandlingar om lokale løns- og arbeidsforhold. Utvalet bør setje seg inn i den

det som har med arbeidsgjevaransvaret, og dei vedtak som regulerer dette. f.eks. Arb.miljølova og hovudtariffavtalen for Kirkens Arbeidsgiver- og interesseorganisasjon.. Forhandlingsutvalet, kan gjerne bestå av 2 av medlemmane i AMU.

Arbeidsutval:

Arbeidsutvalet består av leiar, og evt. to medl. til. Ofte er dette leiar og nestleiar av fellesrådet. Dette utvalet har delegert fullmakt til å fatte vedtak, i enkelte saker. Utvalet kan også gå gjennom sakene i forkant av møte i fellesrådet.

**INNSTILLING**

Ingen innstilling

 **MØTEHANDTERING**

Til stades på møte var det berre fire faste medlemar, og vidare hadde fire av de faste medlemane meldt forfall/ikkje møtt fram til møte. Derfor vart dei frammøtte einige om å føreta eit midlertidig val av leiar og nestleiar fram til neste møte. Vidare vart repr. til underutval også utset til neste møte.

**VEDTAK** Fellesrådet vedtok einstemmig.

1. Kjell Pettersen er midlertidig valt som leiar av fellesrådet fram til neste møte 13.02.2020.
2. Linda P. Målen vart valt som midlertidig nestleiar av fellesrådet fram til neste møte 13.02.2020.
3. Val av repr. til administrasjonsutval, forhandlingsutval og arbeidsutval vart utset til neste møte 13.02.2020

**AKF 31/2019 Godtgjersle til folkevaldeUTGREIING**Godtgjersle blir gjeve for møteverksemd, men omfattar også det forarbeidet som blir gjort i forbindelse med møtet, sjølv om man ikkje får spesifisert godtgjersla for sjølve

forberedinga. Dette inkludera også befaring i samband med utvala. Det ytes altså ikkje særskilt godtgjersle for befaring som foretas i tilknyting til et møte der ein får møtegodtgjersle.

Kurs/konferanse som ikkje er i regi av sokneråd/fellesråd blir ikkje rekna som møte og blir ikkje godtgjort.

Dersom medlemmer av utval blir oppnemnt til eller får aksept av sokneråd/fellesråd til å delta på kurs eller konferansar, får ein godtgjort tapt arbeidsforteneste og reise-/opphaldsutgifter

Det blir utbetalt møtegodtgjersle til alle medlemmar i fellesråd og sokneråd. Vidare blir det dekt køyregodtgjersle etter staten sin satsar.

Ved berekning av møtegodtgjersle har fellesrådet tidlegare brukt kommunen sine satsar.

For tida er godtgjersle kr. 500,- pr. møte i sokneråd/fellesråd. I underutvala til sokneråd og fellesråd blir det ikkje utbetalt møtegodtgjersle, men får dekt reisekostnadane til møte.

For å vere leiar i fellesråd og sokneråd, blir det utbetalt ei ekstra godtgjersle. Pr. i dag er den på kr. 6.000,- pr. år.

I kommunal samanheng utifrå godtgjersle til folkevalte i kommunen, skal leiar i hovudutvala, byggjekomité og kontrollutval ha utbetalt 2,5 % av ordførar si løn. Å samanlikne det å vere leiar i sokneråd og fellesråd med desse funksjonane er kanskje vanskelig. Møteverksemda er mindre, og sakspapira ikkje så omfattande som i hovudutvala i kommunen.

Likevell er det eit ansvar å vere leiar. Ein del meirarbeid i forkant av møte, vidare halde seg orientert om det som skjer i verksemda, råd og utval.

Tapt arbeidsinntekt.

Fellesrådet har vanlegvis ikkje høve til å betale for tapt arbeidsforteneste. Derfor legger vi møte til sein ettermiddag og kveld. Om ein ikkje har høve til å møte, blir det nødvendig å kalle inn vara.

**INNSTILLING**Fellesrådet vedtek følgjande godtgjersle for perioden 2019-2023

a) Leiar i fellesråd /sokneråd kr. 6.000,- pr. år.

b) Godtgjersle sokneråd/fellesråd kr. 500,- , pr. møte.

 og dekt reisekostnadar etter saten sine satsar.

c) Andre utval får dekt reisekostnadar etter saten sine satsar.

**MØTEHANDTERING**

Kyrkjeverja orienterte om møte og reisegodgjersle

**VEDTAK** Fellesrådet vedtok innstilling einstemmig.

Fellesrådet vedtek følgjande godtgjersle for perioden 2019-2023

a) Leiar i fellesråd /sokneråd kr. 6.000,- pr. år.

b) Godtgjersle sokneråd/fellesråd kr. 500,- , pr. møte.

 og dekt reisekostnadar etter saten sine satsar.

c) Andre utval får dekt reisekostnadar etter saten sine satsar.

 **AKF 32/2019 Uttale budsjett 2020, Økonomiplan 2020-2023**

**Budsjett 2020 og økonomiplan vart sendt inn til kommunen 18.10.2019**

Budsjettet til Aure kyrkjelege fellesråd er med i økonomiplana for Aure kommune. Denne perioden gjelder åra 2020-2023

Behandlinga av årsbudsjett for 2020og økonomiplanen for 2020 - 2023 skal skje i ein samla prosess. D.v.s. at fyrste året i økonomiplana blir årsbudsjett for 2020

**AURE KYRKJELEGE FELLESRÅD SITT FORSLAG TIL**

**BUDSJETT FOR 2020, OG ØKONOMIPLAN 2020-2023**

**Beskriving av verksemda**

Soknet er ei eigen juridisk eining. Jf. § 14 i kyrkjelova, skal kyrkjeleg fellesråd ivareta administrative og økonomiske oppgåver for sokna, utarbeide mål og planar for den kyrkjelege verksemd. Vidare ta ansvar for drift og vedlikehald av kyrkjer og kyrkjegardar. Fellesrådet er arbeidsgjevar for dei tilsette i etaten, og er ei sjølvstendig eining med eit sjølvstendig budsjettansvar.

Kommunen har eit økonomisk ansvar, og plikt til å utrede utgifter til drift og vedlikehald av kyrkjer og kyrkjegardar til fellesrådet si verksemd etter kyrkjelova § 15

Kommunen har også forpliktingar overfor fellesrådet i h.h. til tenesteytingsavtale.

**Innhald i tenesteytingsavtalen:**

-Leie av kontorlokale inkl. reinhald

-Forsikring av kyrkjebygg og lausøyre

-Snøbrøyting av veg/parkeringsplass i tilknyting til

 kyrkje/kyrkjegardar.

-Bedriftshelseteneste.

-Assistanse ved større bygg- og anleggsarbeid

-Ettersyn av maskinpark.

-Uttak av kopipapir samt bruk av kopimaskin

- Høve til å søkje på internt utlyste stillingar.

**Talet på tenester for Aure, Stemshaug og Tustna sokn i 2018**

Forordna gudstenester: 73

Barnedåpar: 19

Konfirmantar 33

Gravferder: 38

Vigslar: 4

Konsertar: 5

**Budsjettarbeidet 2020**

**Økonomisk Ramme for 2019:**

Fellesrådet sitt budsjett for inneverande år (2019) er oppbygd av følgjande element:

1. Tildeling netto ramme frå Aure Kommune 3.246.000,-
2. Inneheld tenesteytingsavtale 295.252,-

3. Lønsauke 2018 2,8 % (ca. kr. 80.000,-ikkje bevilga) 0,-

**4. Netto ramme frå kommunen 2018 3.246.000,-**

Andre inntekter:

5. Overføring frå staten 227.000,-

6. Eigne inntekter (gravfeste etc.) 220.000,-

 **Sum: 377.000,-**

**Totale inntekter netto 3.623.000,-**

Kommentarar:

1. Tilskot frå kommunen, utifrå kyrkjelova § 15.
2. Aure kyrkjelege fellesråd og Aure kommune har inngått ein tenesteytingsavtale pr. 29.05. 2007, til kr. 295.252,-. Dette er tenester, og beløpet ikkje blir overført til fellesrådet.

**Denne summen må indeksregulerast. i.h.h. til løns- og prisstigning.**

3. I kommunestyremøte 16.12.2010 vart det gjort vedtak om at Aure kyrkjelege

fellesråd, skulle få dekt sin lønsauke gjennom kommunen sitt lønsreservefond.

 Etter møte mellom økonomisjefen og kyrkjeverja i 2013 vart vi einig om å legge

 inn ei lønsauke i ramma pr. 1 januar kvart år etter signal frå

 arbeidsgjevarorganisasjonen KA**.**

 **Kan ikkje sjå at kommunestyret har gjort nytt vedtak i denne saka.**

4. Totalt Netto tilskott frå kommunen . I kronebeløp det same som vi har fått sidan år

 2015. Med kr. 0,- i lønnsstigning vart det ein reel nedgang kvart år på ca.

kr. 80.000-90.000,-

5. Staten tildeler årleg tilskott øyremerka trusopplæring (0-18 år).

6. Fellesrådet krev inn festeavgift på graver eldre enn 20 år. Festeavgifta er pr. i dag

 kr. 120,- pr. år. etter vedtak i kommunestyret i 2019 med vidare indeks regulering i

 åra frami\over. Vidare kjem avgifter på oppretting og sikring av gravminne,

 gravferd for dei som bur utanfor kommunen, samt utleie av kyrkjebygga. i.h.t.

 kyrkjelova § 20

**Budsjettforslag 2020**

**Nye tiltak for 2020, og vidare i økonomiplanperioden**

Her legger vi inn stort sette dei same tiltak som i 2019. Behova har ikkje endra seg det siste året.

|  |  |  |  |  |
| --- | --- | --- | --- | --- |
|  |  |  |  |  |
| Tiltak  | 2020 | 2021 | 2022 | 2023 |
|  | **3.246** | **3926** | **3986** | **4076** |
| 1. Lønsauke utfrå tariff + løn kyrkjeverje  | 90 | 90 | 90 | 90 |
| 2. Reduksjon tiltak 2020 | 0 |  |  |  |
| 1. Ny klippar
 | 30 | **-30** |  |  |
| 4. Auka ressursar kyrkjegard |  90 |  |  |  |
| 5. Diakonistilling | 470 |  |  |  |
|  | **+680** | **+60** | **+90,-** | **+90,-** |
| Sum | **3.926** | **3986** | **4076** | **4166** |

Kommentarar:

1.Lønsauke 2020

I kommunestyremøte 16.12.2010 vart det gjort vedtak om at Aure kyrkjelege fellesråd, skulle få dekt sin lønsauke gjennom kommunen sitt lønsreservefond.

Etter signal frå arbeidsgjevarorganisasjonen KA hadde kyrkjeverja møte med økonomisjefen i 2013, og de vart einig om å legge inn ei lønsauke i ramma pr. 1 januar kvart år. Men vi kan ikkje sjå at kommunestyret har gjort nytt vedtak i denne saka

2.Reduksjon tiltak 2019

I 2018 reduserte vi ei stilling med 10%, som ei følgje av nedskjeringar i 2018. og vidare ikkje overført lønsauke på kr. 80.000,- Dette merkar vi, og det set eit større arbeidspress på leiing, og andre administrative ressursar.

3.Ny grasklippar

Vi har 4 gravplassar som skal klippast, og det er behov for ein ny klipper for 2020 på Gullstein kirkegård.

4. Auka ressursar gravplassar

Vedlikehaldet på kyrkjegardane krev store ressursar på sommaren. Dei siste åra har vi dessverre blitt tvinga til å gå ned på standaren, og har fått fleire tilbakemeldingar på dette.

5. Diakonistilling:

I svert mange år har vi hatt stilling som diakon på dagsorden og behovet er ikkje mindre no i 2020. Det var i 2009 det vart utarbeida ein plan for diakoni, som vart vedteken av alle tre sokna i kommunen

**Reduksjon av ramma vil føre til:**

Ei reduksjon av ramma til fellesrådet få desse konsekvensane:

* Redusering av ressursar vil føre til mindre vedlikehald av kyrkjegardane på sommarhalvåret. Det blir ikkje teke inn sommarvikarar
* Mindre vedlikehald av kyrkjene, som etterkvart blir meir forfalle.
* Stenging av kyrkjer
* Reduksjon av bemanninga på kontoret, som fører til dårlegare service utad, og ingen kapasitet til å jobbe med dei store prosjekta i økonomiplanen.

**ØKONOMIPLAN FOR 2020-2023**

**Investeringar og større vedlikehaldsoppgåver.**

Fellesrådet er klar over at for å bruke midlar som er tildelt kapitalbudsjettet, må investeringar og større vedlikehald være minimum kr. 100.000,-, og ha ei levetid på minst to år. Men innanfor dei små rammene vi har i drifta, er det uråd å setje i gang med vedlikehald som eigentleg skal førast i driftsbudsjettet.

Dei seinare åra har vi hatt mange nødvendige tiltak under investering, men vi har ikkje fått løyving frå kommunen til å gjennomføre dette. Det er no 6 år sidan vi fekk løyving over investeringsbudsjettet. Sjå nedanfor.

**Løyvingar på investering frå kommunen frå år 2000**

2006 kr. 120.000,-

2007 kr. 150.000,-

2010: kr. 600.000,- til driftshus Aure

2012: kr. 150.000,-

Viser her til §15 i kyrkjelova, der kommunen er økonomisk ansvarleg for drift, vedlikehald og investeringar til kyrkjelege fellesråd

Sidan det ikkje er kome løyvinga, vil våre prosjekt gå igjen frå tidlegare år.

**A Andre investeringar - kyrkjer i prioritert rekkjefølgje (1000) i nettoprisar**

**Tiltak 2020 2021 2022 2023**

1. Varmepumpe/Benkevarmar kyrkjene 100 950 450

2. Nytt påbygg Stemshaug 650

3. Dåpsrom Gullstein kirke Ikkje beregn.kost.

**B Større prosjekt på gravplassar i prioritert rekkjefølgje sum (1000) i nettoprisar**

**Tiltak : 2020 2021 2022 2023**

1 Gravplassane 560

2. Reiskapshus m/vatn og sanitær på Folde 420

3. Forprosjekt ny gravplass Aure sokn. Kostnad ikkje berekna

**Uttale budsjett 2020, økonomiplan 2020-2023**

Aure kyrkjelege fellesråd har tidlegare sendt inn sitt forslag til budsjett 2020 og økonomiplan 2020-2023 18.10.2019

På grunn av nytt fellesråd ikkje tredde i kraft før 01.12.2019, har vi ikkje hatt høve til å handsama dette før nå.

I netto ramme til fellesrådet ligg det frå formannskapet kr. 3.619.000,- inkl. tenesteytingsavtale til ein verdi av kr. 298.000,- , + forsikring på kyrkjebygg.

Netto tilskott overført frå kommune utgjer kr. 3.246.000,-

Aure kyrkjelege fellesrådet har ikkje fått redusert ramma utifrå kronebeløp frå 2019, men er redusert med lønsauke som tilsvarar kr. 90.000,- berre for 2020

Utifrå prisstigning vil dette ytterlegare redusere netto ramme for Aure kyrkjelege fellesråd.

Etter eit møte med økonomisjefen tysdag 10.12.19 har vi laga ei oversikt over driftstilskott frå Aure kommune i åra 2009-2019

|  |  |  |
| --- | --- | --- |
| **Tilskudd Aure kyrkjelege fellesråd 2009-2019** |  |  |
| **År** | **Ordinært** | **Komp.** | **Økning**  | **Samlet** | **Differanse** | **Årslønns-** | **Lønnsvekst** |
|  | **driftstilskudd** | **lønnsøkn.** | **i %** | **tilskudd** | **i kr.** | **vekst** | (i kroner) |
| 2009 |  2 594 000  |  -  |  |  2 594 000  |  -  | 3,8 |  78 858  |
| 2010 |  2 885 000  |  -  |  11,2  |  2 885 000  |  291 000  | 4,9 |  113 092  |
| 2011 |  2 885 000  |  33 242  |  1,2  |  2 918 242  |  33 242  | 2,9 |  67 703  |
| 2012 |  2 956 000  |  42 601  |  3,9  |  2 998 601  |  80 359  | 6,0 |  143 933  |
| 2013 |  2 912 000  |  168 000  |  4,2  |  3 080 000  |  81 399  | 1,6 |  39 424  |
| 2014 |  3 150 000  |  -  |  8,2  |  3 150 000  |  70 000  | 4,7 |  118 440  |
| 2015 |  3 241 000  |  -  |  2,9  |  3 241 000  |  91 000  | 2,0 |  51 856  |
| 2016 |  3 241 000  |  -  |  -  |  3 241 000  |  -  | 2,3 |  59 634  |
| 2017 |  3 246 000  |  -  |  0,2  |  3 246 000  |  5 000  | 2,5 |  64 920  |
| 2018 |  3 246 000  |  -  |  -  |  3 246 000  |  -  | 2,3 |  59 726  |
| 2019 |  3 246 000  |  -  |  -  |  3 246 000  |  -  | 3,3 |  85 694  |
|  |  |  |  |  |  | Gj.snitt |  80 298  |
| **Note:** |  |  |  |  |  |  |  |
|  |  |  |  |  |  | *Kilde: SSB* |  |
| *Tallene ovenfor viser kun tilskudd til drift (årlig driftstilskudd). Tilskudd til* |  |
| *ekstraordinære tiltak er ikke tatt med. Beregnet lønnsvekst tar utgangspunkt i* |  |
| *at 80 % av driftstilskuddet er knyttet til lønn.* |  |  |  |  |

Aure kyrkjelege fellesråd har ikkje får kompensert lønsauke dei siste fira åra. Sjølv om rådmannen i sitt framlegg til budsjett skriv at kostnader knytta til løn skal kompenserast fullt ut. Frå 2015 og fram til 2019 har tilskottet auka med kr. 5000,- Når ein ser på årslønsvekst så har den lege på mellom 2% og 3,3% dei fire siste åra. Dette utgjer ein nedgang på ca. kr. 270.000,- i overføringar frå kommunen, som tilsvara ein reduksjon på ca. 8,4% av netto driftsbudsjett, og da er ikkje prisstigning teke i betraktning.

Nemner her at Aure kommunestyre vedtok i møte 16.12.2010 , at Aure kyrkjelege fellesråd skulle få dekt lønsauke gjennom kommunen sitt lønsreservefond.

Vi kan ikkje sjå at dette vedtaket er oppheva.

Må også nemne at vi skal ha bispevisitas hausten 2020, og at dette også vil ha ein ekstra kostnad. Vi kan ikkje talfeste kva dette vil koste, før etter planleggingsmøte med bispekontoret til våren, men signalisera at vi ev. vil komme tilbake med søknad på ein konkret sum.

**Investeringar:**

I rådmannen sitt forslag til økonomiplan, er det ikkje lagt inn noko på investeringar til Aure kyrkjelege fellesråd. Det vart det heller ikkje gjort etter formannskapet si handsaming 03.12.19

**Løyvingar på investering frå kommunen frå år 2000**

2006 kr. 120.000,-

2007 kr. 150.000,- Tiltakspakke

2010: kr. 600.000,- til driftshus Aure

2012: kr. 150.000,-

Utvidelse av Gullstein kirkegård gjekk rett frå kommunen sitt budsjett.

Fellesrådet har i 2020 bede om følgjande:

1. Varmepumpe Stemshaug Kr. 100.000,-
2. Nytt inngangsparti Stemshaug kr. 650.000,-
3. Gravplassane kr. 560.000,-

For utfyllande kommentarar til kvart prosjekt, viser vi til vårt budsjett for 2020 og økonomiplan som

vart sendt inn 18.10.2019.

**MØTEHANDTERING**

Kyrkjeverja gjekk gjennom budsjettprosessen, kommunen sitt ansvar og vidare økonomien dei seinare åra.

### VEDTAK

Enst. vedtak

1 Fellesrådet ber om å få dekt lønsauke for dei fire siste åra på kr. 270.000,-

2. Vidare ber fellesrådet om at våre prosjekt på investering for 2020 blir lagt inn i økonomiplana. 2020- 2023

**AKF 33/2019 Møteplan 2020**

Fellesrådet bruker å ha 4-5 møter kvart år.

Møta blir avhaldne i februar, mai, september, november, og det passar best å ha desse møta på torsdagar. Nemner også saker som må handsamast på desse møtedatoane.

Forslag:

Torsdag 13.02.2020 Detaljbudsjett og betalingssatsar 2020

Torsdag 28.05.2020 Årsregnskap/årsmelding

Torsdag 15.10.2020 Budsjett 2021 og økonomiplan 2021-2024

Torsdag 26.11.2020 Uttale budsjett 2021

Tidspunkt blir på kveldstid for å unngå kollisjon med arbeid. Forslag er kl. 18.00 ev. seinare.

**MØTEHANDTERING**

Fellesrådet godkjenner møteplan for 2020, og ønskjer at møta startar kl. 19.00

### VEDTAK

Enst. vedtak

Fellesrådet vedtek møteplan for 2020 som framlagt.

Torsdag 13.02.2020

Torsdag 28.05.2020

Torsdag 15.10.2020

Torsdag 26.11.2020

Alle møta startar kl. 19.00

**Meldingar og referatsaker:**

1. 07.11.19 Frå etterk. Sigrid og Lars Målen Avslutning av konto gravlegat
2. 08.11.19 Til KLP Endring i forsikring
3. 13.11.19 Frå kommunen Ny avtale bedriftshelseteneste
4. 26.11.19 Frå Møre Biskop Oppnemning prest til fellesrådet
5. 26.11.19 Frå Møre bispekontor Krav til nye lokale k.g.vedtekter

### VEDTAK

Fellesrådet vedtek at referatsaker skal ha saksnummer frå 2020

Aure , den ………………………

Signatur av protokoll

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_